A versenyszabályok hatékonyabb érvényesítése lehetővé teszi, hogy az uniós fogyasztók jobb termékekhez és szélesebb választékhoz férjenek hozzá. A versenyellenes gyakorlatok elleni küzdelem azt is biztosítja, hogy a nyílt piacok mindenki számára előnyös módon működjenek. De ahhoz, hogy ez bekövetkezzen, elengedhetetlen annak biztosítása, hogy minden európai polgár azonos védelemben részesüljön.

A versenyjog érvényesítése biztosítja, hogy a globális kereskedelem és globális vállalkozások világa olyan legyen, amely a kisvállalkozások és egyének számára is megfelelő esélyt teremt. A versenyszabályok továbbá biztosítják, hogy az egységes piacon üzleti tevékenységet folytató valamennyi vállalkozásra azonos szabályok vonatkozzanak – legyenek nagy- vagy kisvállalkozások és érkezzenek a világ bármely részéről.

2017-ben volt a Római Szerződés aláírásának 60. évfordulója, ami lerakta a mai Európai Unió alapjait. Ez azt jelenti, hogy az uniós versenypolitika is több mint hatvan éve hatályban van. Valóban, fennállásának legelső napja óta az EU a tisztességes és torzulásoktól mentes versenyt védő szabályokkal rendelkezik.

A Bizottság a tagállamokat az állami támogatási szabályozás korszerűsítésének végrehajtásával foglalkozó munkacsoporthoz hasonló többoldalú partnerségek keretében is támogatja. A munkacsoport lehetővé teszi a tagállamok számára az állami támogatások tagállami ellenőrzési rendszereivel kapcsolatos bevált gyakorlatok cseréjét, és a tagállamok között, valamint a Bizottság felé az állami támogatási kérdésekről folytatott informális megbeszélések hálózataként működik.

A Bizottság az úgy nevezett „elemző táblázatok” révén továbbra is iránymutatást nyújtott a tagállami hatóságoknak az állami támogatási szabályok infrastrukturális projektek állami finanszírozása esetében való alkalmazása tekintetében, melyeket az állami támogatás fogalmáról szóló bizottság közlemény 2016-os elfogadásának fényében módosítottak. A módosított általános csoportmentességi rendelet és az elemző táblázatok megkönnyítik az infrastrukturális beruházások gyorsabb, valamint a projektfejlesztők és támogatásnyújtó hatóságok esetében teljes körű jogbiztonsággal történő végrehajtását.

A Bizottság „nagy dolgokban nagy, kis dolgokban kisebb” megközelítésével összhangban az általános csoportmentességi rendelet révén lényegesen több kisebb és problémamentes állami támogatási intézkedést mentesítettek az előzetes bejelentési kötelezettség alól, amelynek ellenében megerősítették a tagállami szintű ellenőrzéseket, növelték az átláthatóságot és javítottak a támogatások hatásának értékelésén. A Bizottság május 17-én a kikötőkre és repülőterekre is kiterjesztette az általános csoportmentességi rendelet hatályát és további egyszerűsítéseket vezetett be más területeken, például a kulturális projektek és többfunkciós sportarénák, valamint az EU legkülső régióiban működő vállalkozások ellentételezése vonatkozásában. Ez várhatóan előmozdítja a munkahelyteremtéssel és növekedéssel, éghajlattal, innovációval és társadalmi kohézióval kapcsolatos bizottsági közös célokat támogató közberuházásokat.

Ha valakit aggasztanak a versenyjogot esetlegesen sértő üzleti gyakorlatok, ez az új eszköz az információk biztosítása révén segíthet a dolgok rendbetételében, miközben a névtelenséget is biztosítja. A bennfentes ismeretek hathatós eszköznek bizonyulhatnak ahhoz, hogy segítséget nyújtsanak a Bizottságnak a kartellek és más versenyellenes gyakorlatok leleplezéséhez. Az új rendszer növeli a leleplezés és a felelősségre vonás valószínűségét, így még inkább visszatartja a vállalkozásokat attól, hogy kartellt alakítsanak vagy abban részt vegyenek, illetve más típusú illegális versenyellenes magatartást tanúsítsanak. Az információk elősegíthetik a Bizottság vizsgálatainak gyors, sikeres és hatékony lezárását, ami előnyös a fogyasztók és az egész uniós gazdaság számára.

Mostanáig a legtöbb kartellt a Bizottság engedékenységi programja keretében leplezték le. A program lehetővé tette a vállalkozásoknak, hogy a rájuk kiszabandó bírság csökkentése ellenében bejelentsék a kartellban való saját részvételüket. A Bizottság 2017 márciusában egy új anonim eszközt hozott létre a visszaélések bejelentésére, mely a kartellek vagy az antitrösztszabályokkal kapcsolatos más típusú jogsértések létezéséről vagy működéséről információkkal rendelkező személyek számára is lehetőséget kínál a hasonló gyakorlatok megszüntetésére.

d) rendelkezzenek megfelelő eszközökkel, amelyek az uniós antitrösztszabályok megsértése esetén lehetővé teszik az arányos és elrettentő erejű szankciók kiszabását. A javaslat biztosítja, hogy a vállalkozás, az anyavállalatként fennálló felelősség és az utódlás fogalmát a Bíróság ítélkezési gyakorlatával összhangban alkalmazzák, hogy a vállalatok ne legyenek képesek a pénzbírságok vállalati átszervezés útján való elkerülésére. A nemzeti versenyhatóságok emellett az olyan jogsértő vállalkozásokra kirótt pénzbírságokat is behajthatják majd, amelyek az adott tagállam területén jogilag nincsenek jelen – ez a nemzetközi tevékenységet folytató vállalkozások egyre növekvő számára való tekintettel kiemelt jelentőséggel bír;

c) rendelkezzenek a releváns bizonyítékok beszerzéséhez szükséges valamennyi hatáskörrel, például a mobiltelefonon, laptopon és táblagépen tárolt adatok lekérdezésének jogával;

A Bizottság 2017 áprilisában az összefonódás-ellenőrzési rendelet alapján elfogadta a Sky vállalatnak az egyesült államokbeli székhelyű diverzifikált globális médiavállalkozás, a Twenty-First Century Fox általi tervezett felvásárlását. A Sky a piacvezető fizetős televízióműsor-szolgáltató Ausztriában, az Egyesült Királyságban, Írországban, Németországban és Olaszországban, míg a Twenty-First Century Fox a hat fő hollywoodi filmstúdiók egyike, illetve tv-csatornákat is működtet. A Fox és Sky vállalatok főleg különböző piacokon tevékenykednek Ausztriában, az Egyesült Királyságban, Írországban, Németországban és Olaszországban. A Bizottság arra a következtetésre jutott, hogy az ügylet nem vet fel versenyjogi aggályokat Európában.

Az e-kereskedelemnek a termékek és szolgáltatások szélesebb választékát, valamint a határokon átnyúló vásárlás lehetőségét kell kínálnia a fogyasztók számára. Azonban annak ellenére, hogy világszerte egyre több terméket és szolgáltatást értékesítenek az interneten, az Unión belüli határokon átnyúló értékesítés csak lassan növekszik. A Bizottság 2015-ben ágazati vizsgálatot indított az európai e-kereskedelmi piacokon fennálló lehetséges versenyjogi aggályok meghatározása céljából. A Bizottság a vizsgálat során csaknem 1 900 olyan vállalkozástól gyűjtött adatokat, amelyek fogyasztási cikkek és digitális tartalom e-kereskedelmével foglalkoznak, és mintegy 8 000 forgalmazási és engedélyezési szerződést elemzett. A Bizottság 2017 májusában tette közzé az ágazati vizsgálat végleges jelentését, figyelembe véve a 2016. szeptemberi előzetes jelentésre beérkezett észrevételeket. A megállapítások már most segítenek a Bizottságnak abban, hogy az e-kereskedelmi piacokon célzottabbá váljon a versenyszabályok érvényesítése. Az ágazati vizsgálat emellett arra késztetett egyes vállalkozásokat, hogy saját kezdeményezésükre felülvizsgálják kereskedelmi gyakorlataikat.

A Bizottság 2017. december 8-án elfogadott egy határozatot, amelyben azt állapította meg, hogy a Nemzetközi Korcsolyázó Szövetség (ISU) megfelelőségi szabályai megsértették az EUMSZ 101. cikkét. A vonatkozó szabályok súlyos büntetéssel sújtották az ISU által nem engedélyezett gyorskorcsolya versenyeken részt vevő sportolókat még akkor is, ha az ilyen versenyek nem jelentettek veszélyt a jogos sportérdekekre, mint például az integritás megvédésére vagy a sportversenyek szabályos lefolytatására, illetve a sportolók egészségére és biztonságára.

Az Amazon megpróbálta eloszlatni a Bizottság aggályait annak felajánlásával, hogy nem kényszeríti ki, vezeti be vagy változtatja meg a kiadókkal kötött megállapodásai feltételeit. Az Amazon által eredetileg javasolt kötelezettségvállalásokat az érdekeltek visszajelzései alapján módosították. A Bizottság májusban megállapította, hogy a kötelezettségvállalások módosított végleges változata időszerű, hatékony és átfogó megoldást kínált az Bizottság által meghatározott versenyjogi aggályokra. A kötelezettségvállalások segítenek a több mint 1 milliárd EUR értékű európai elektronikuskönyv-piacon biztosítani az innovációt és tisztességes versenyt, illetve az európai fogyasztók javára növelni a választási lehetőségeket és versenyt.

A Bizottság az Amazon európai elektronikuskönyv-kiadókkal való forgalmazási megállapodásait is megvizsgálta. A Bizottság vizsgálatot indított, mert aggályosnak tartotta az Amazon elektronikuskönyv-forgalmazási megállapodásaiban szereplő záradékokat, melyek megsérthették az uniós antitrösztszabályokat. E záradékok – melyeket néha a „legnagyobb kedvezmény” záradékaként említenek – megkövetelték a kiadóktól, hogy az Amazon számára a cég versenytársainak kínált feltételekkel azonos vagy annál kedvezőbb feltételeket biztosítsanak és/vagy az Amazont a cég versenytársainak nyújtott kedvezőbb vagy alternatív feltételekről értesítsék. A Bizottság úgy vélte, hogy az ilyen záradékok megnehezíthetik, hogy az elektronikus könyvek esetében más elektronikuskönyv-platformok is innovatív szolgáltatásokat dolgozzanak ki és hatékonyan versenyezzenek az Amazonnal.

A Bizottság tovább vizsgálja a Google piaci erőfölénnyel való lehetséges visszaélését két másik esetben is, melyek mobilalkalmazásokkal és szolgáltatásokkal (Android) és a Google más honlapokon megjelenő keresőhirdetéseivel kapcsolatosak (AdSense).

A piaci erőfölény önmagában nem jogellenes az uniós antitrösztszabályok szerint. Ugyanakkor az erőfölénnyel rendelkező vállalkozásokat különleges felelősség terheli azért, hogy ne éljenek vissza erős piaci helyzetükkel úgy, hogy – azon a piacon, ahol erőfölényben vannak, illetve a különálló, de kapcsolódó piacokon – a versenyt korlátozzák. A Google magatartása megfosztott más vállalkozásokat a lehetőségtől, hogy érdemen alapuló versengést és innovációt folytassanak, és ezáltal megsértette az uniós antitrösztszabályokat. Ami még ennél is fontosabb, hogy az európai fogyasztók nem részesülhettek a szolgáltatások közötti valódi választási lehetőségben és az innováció összes előnyében.

A Bizottság 2,42 milliárd EUR-ós bírsággal sújtotta a Google-t az uniós antitrösztszabályok megsértése miatt. A Bizottság határozata arra is kötelezte a Google-t, hogy részesítse egyenlő bánásmódban a versenytársak ár-összehasonlító szolgáltatásait és saját szolgáltatását.

A Google legfontosabb terméke a Google keresőmotor, mely keresési eredményeket nyújt a fogyasztók számára, akik adataikkal fizetnek a szolgáltatásért. 2004-ben a Google a manapság „Google Shopping”-nak nevezett termékével Európában is megjelent az ár-összehasonlító szolgáltatások külön piacán. A Google 2008-tól egy olyan stratégiába kezdett az európai piacokon, mely a Google általános internetes keresésben betöltött dominanciájára – és nem az ár-összehasonlító piacok közötti érdemi versenyre – támaszkodva saját ár-összehasonlító szolgáltatását részesítette előnyben. A Google következetesen feltűnő helyre tette saját ár-összehasonlító szolgáltatását, a versenytársakét pedig hátrébb sorolta keresési eredményei között. A bizonyítékok alapján még a versenytársak legmagasabban rangsorolt szolgáltatásai is átlagosan a Google keresési eredményeinek negyedik oldalán, míg mások még ennél is hátrébb jelentek meg. A Google saját ár-összehasonlító szolgáltatása esetében nem alkalmazták a Google általános keresési algoritmusait, ideértve a hasonló hátrébb sorolásokat. Ennek következtében a Google ár-összehasonlító szolgáltatása a versenytársak ár-összehasonlító szolgáltatásaihoz képest sokkal láthatóbb volt a fogyasztók számára a Google keresési eredményei között.

A generikus gyógyszerek piacra lépése és versenye az egészségügy megfizethetőségének javítására irányuló törekvések alapvető elemét képezi. A kifogásközlés feltételezi, hogy a Cephalon és Teva közötti szabadalmi vitarendezési megállapodás késleltethette volna az olcsóbb generikus gyógyszerek forgalomba hozatalát, ami a modafinil árának emelkedéséhez, valamint az uniós betegeket és egészségügyi szolgáltatások költségvetését sújtó jelentős károkhoz vezetett volna. A vállalatoknak most lehetőségük van a Bizottság aggályaira választ adni. A kifogásközlés megküldésének ténye nem befolyásolja a vizsgálat végső kimenetelét.

A Bizottság éberen küzdött az originális gyógyszereket gyártó vállalatok generikus gyógyszerek forgalomba hozatalának késleltetését vagy megakadályozását célzó próbálkozásai ellen is. A Bizottság 2017 júliusában kifogásközlést küldött a Teva gyógyszeripari vállalatnak. A Bizottság tájékoztatta a Tevát előzetes véleményéről, mely szerint a vállalat Cephalon nevű versenytársával kötött megállapodása sérti az uniós antitrösztszabályokat. A megállapodás alapján a Teva kötelezettséget vállalt, hogy nem hozza forgalomba a Cephalon alvászavarokra használt modafinil nevű gyógyszerének olcsóbb generikus változatát.

A Bizottság vizsgálja azokat az állításokat, melyek arra utalnak, hogy az Aspen nagyon jelentős és indokolatlan – akár több száz százalékos – áremelést, úgy nevezett „árfelhajtást” hajtott végre. Az ilyen mértékű áremelkedések kivetése során az Aspen azzal fenyegetett, hogy a kérdéses gyógyszereket egyes tagállamokban kivonja a piacról, amit néhány esetben meg is tett. A vizsgálat minden EGT-tagállamra kiterjed, kivéve Olaszországot, ahol az olasz versenyhatóságok már 2016 szeptemberében jogsértést megállapító határozatot fogadtak el az Aspennel szemben.

Az Aspen egy dél-afrikai székhelyű globális gyógyszeripari vállalat, melynek számos leányvállalata van az EGT területén. A vizsgálat az Aspen hematológiai daganatokhoz hasonló rákbetegségek kezelésére használt réspiaci gyógyszereinek árképzési gyakorlatára terjed ki. A gyógyszerek többfajta készítményként és több márkanév alatt is megvásárolhatók. Az Aspen ezeket a gyógyszereket a szabadalmi oltalom lejárta után szerezte meg.

Az innovatív, biztonságos és megfizethető gyógyszeripari termékeknek elérhetőnek kell lenniük az európai polgárok számára. Ha a gyógyszeripari vállalatokat, orvostechnikai eszközöket gyártó vállalatokat vagy az egészségügyhez kötődő egyéb vállalatokat visszatartják a tisztességtelen gyakorlatoktól, a polgárok lesznek a nyertesek. Új és jobb termékeket fejlesztenek ki, az árak alacsonyabbak lesznek és az egészségügyi költségvetést is kímélik. Az Európai Unió tagállamai a gyógyszerekre vonatkozóan eltérő, saját gazdasági és egészségügyi szükségleteikhez igazított ármegállapítási és ártámogatási politikákkal rendelkeznek; ugyanakkor az Unió egységes piacán működő valamennyi gyógyszeripari vállalatnak tiszteletben kell tartania a versenyszabályokat.

Az erős piaci koncentráció azt jelenti, hogy kevés vállalat nagy piaci részesedéssel bír egy meghatározott ágazatban. A versenyjogi szabályok szigorú alkalmazása biztosítja, hogy a nagy és erős vállalatok nem élhetnek vissza piaci erejükkel ügyfeleik és a gazdaság többi része kárára. A Bíróság szeptemberben tisztázta az erőfölénnyel rendelkező vállalatok által alkalmazott kizárólagossági engedmények jogszerűségi értékelésének keretét. A Bíróság megerősítette, hogy az ilyen engedmények kiindulási alapként jogellenesek és a versenyellenes hatások számos különböző módon kimutathatók. Eljárásjogi szemszögből nézve a Bíróság a vállalatokkal és a versenyjogi vizsgálatokban részt vevő egyéb felekkel való kapcsolattartás fontosságáról emlékeztetőt is küldött, ami teljes mértékben összhangban van a Bizottság által a vállalatok tisztességes eljáráshoz való jogára és védekezési jogára helyezett hangsúllyal.

Amikor 2014-ben a Facebook a WhatsApp felvásárlásáról értesítette a Bizottságot, azt állította, hogy nem lenne képes megbízható automatizált találatkeresést létrehozni a Facebook és WhatsApp felhasználói fiókok között. A Bizottság azonban később megállapította, hogy a Facebook 2014-es összefonódás-felülvizsgálati eljárásban tett állításaival szemben a Facebook és WhatsApp felhasználók személyazonosságának automatizált párosítása technikailag már 2014-ben is lehetséges volt és a Facebook tisztában volt ezzel a lehetőséggel. A kifogásközlést követően a Bizottság 2017 májusában 110 millió EUR összegű bírságot szabott ki a Facebookkal szemben helytelen vagy félrevezető információk közlése miatt. A határozat világos jelzés a vállalkozások felé, hogy az összefonódásokkal kapcsolatos összes uniós szabályt be kell tartaniuk, ideértve a helyes információk biztosítására vonatkozó kötelezettséget.

A Bizottság az oktatási és kulturális szempontból értékes digitális videójátékok fejlesztését és reklámozását támogató két támogatási programot is jóváhagyott Németországban és Dániában.

A Bizottság kizárólagos joghatósággal rendelkezik a tervezett ügyleteknek az Európai Gazdasági Térségen (EGT) belül érintett különböző piacokon fennálló versenyre gyakorolt hatását illetően. Ugyanakkor az EU összefonódás-ellenőrzési rendelete elismeri, hogy a tagállamok is hozhatnak megfelelő intézkedéseket, ideértve a tervezett ügyletek megtiltását a média sokszínűségéhez hasonló egyéb jogos érdekek védelmének érdekében. E tekintetben az Egyesült Királyság kulturális, médiaügyi és sportminisztere jelenleg azt mérlegeli, hogy tegyen-e megfelelő intézkedéseket az egyesült királyságbeli média sokszínűségének megvédésére a Sky Twenty-First Century Fox általi tervezett felvásárlásával kapcsolatban.

A Bizottság májusban jóváhagyta, hogy a Telecom Italia megszerezze a Vivendi feletti tényleges irányítást. A Telecom Italia (Olaszország) és a Vivendi (Franciaország) is a tv-csatornák közvetítéséhez használt digitális földfelszíni hálózatokhoz történő nagykereskedelmi hozzáférés piacán tevékenykedik két másik vállalkozásban, a Persidera és Mediaset társaságban meglévő részesedésük révén. A Bizottság úgy ítélte meg, hogy az ügyletet követően a Vivendinek érdekében állt volna megemelni a tv-csatornák díját a digitális földfelszíni hálózatokhoz történő nagykereskedelmi hozzáférés piacán. A Bizottság versenyjogi aggályaira válaszul a Vivendi kötelezettséget vállalt a Telecom Italia vállalkozás Persiderában lévő részesedésének értékesítésére. A Bizottság határozatának feltétele a kötelezettségek teljes körű betartása.

Kulcsfontosságú összefonódási műveletek a gyógyszeripari ágazatban

A Bizottság júniusban – korrekciós intézkedésektől függően – jóváhagyta az Actelion társaság Johnson & Johnson által történő felvásárlását. Habár a két vállalat tevékenysége jelentős mértékben kiegészítő jellegű volt, mindkettő az álmatlanság újszerű módon való kezelésén dolgozott. A Bizottság piaci vizsgálata megállapította, hogy a bejelentett összefonódás a Johnson & Johnson vállalatot arra ösztönzi és teszi képessé, hogy észszerűsítse az álmatlansággal kapcsolatos, egymással versengő kutatás-fejlesztési programjait az egyik program későbbre halasztása vagy megszüntetése révén. E versenyjogi aggályokra válaszul a Johnson & Johnson korrekciós intézkedéseket ajánlott fel annak biztosítására, hogy a vállalat ne tudja kedvezőtlenül befolyásolni egyik álmatlansággal kapcsolatos kutatási program kidolgozását sem.

Kulcsfontosságú összefonódások az agrokémiai ágazatban

A magok és peszticid termékek nélkülözhetetlenek a mezőgazdasági termelők és végső soron a fogyasztók számára. A Bizottság hatékony versenyt biztosít ebben az ágazatban, hogy a mezőgazdasági termelők számára az innovatív termékek, jobb minőség és versenyképes árak elérhetők legyenek. A Bizottság ezen a piacon az uniós összefonódás-ellenőrzési rendelet alapján megvizsgálta a Dow és Dupont, valamint a Syngenta és ChemChina, továbbá a Bayer és Monsanto közötti összefonódásokat. Mindkét határozat a tervezett összefonódások részletes vizsgálatát követően született meg.

A Dow és DuPont összefonódásának, valamint a Syngenta ChemChina általi felvásárlásának feltételes jóváhagyása A Bizottság 2017 márciusában jóváhagyta a Dow és DuPont egyesült államokbeli székhelyű vegyipari vállalatok közti összefonódást, feltéve hogy a DuPont növényvédő szerekkel foglalkozó globális üzletágának jelentős részeit leválasztják, ideértve a vállalat globális kutatás-fejlesztési szervezetét is. A Bizottságnak aggályai voltak a tekintetben, hogy a bejelentett összefonódás az árverseny és kínálati verseny csökkenéséhez vezetett volna a meglévő növényvédő szerek számos piacán. Továbbá, az összefonódás az egyes innovációs terekben – ahol a felek K+F tevékenységei egymással versenyeztek – zajló innovációs versenyre, valamint a növényvédő szerekkel kapcsolatos általános innovációs versenyre gyakorolt hatásaival kapcsolatos részletes vizsgálat azt mutatta, hogy az összefonódás jelentős mértékben visszavethette volna az innovációt is. A Dow és DuPont vállalatok által benyújtott kötelezettségvállalások teljes körű választ adtak ezekre az aggályokra. A Bizottság 2017 áprilisában elfogadta a Syngenta ChemChina által, bizonyos feltételek mellett történő felvásárlását (a két vállalat székhelye: Svájc, illetve Kína). A Bizottságnak aggályai voltak a tekintetben, hogy a bejelentett felvásárlás a verseny csökkenéséhez vezetett volna a növényvédő szerek számos meglévő piacain az Európai Gazdasági Térségen belül. A Bizottság továbbá aggodalmát fejezte ki azzal kapcsolatban is, hogy a felvásárlás a növényi növekedést szabályozó szerek piacán is a fennálló verseny csökkenéséhez vezetne. A jóváhagyás ezért azon feltételhez volt kötve, hogy a ChemChina növényvédő szerekkel és növényi növekedést szabályozó szerekkel foglalkozó európai üzletágának jelentős részeit le kell választani. A Bizottság vizsgálata a meglévő növényvédő szerek közötti versenyre összpontosított, mivel a ChemChina az új és innovatív növényvédő szerek kifejlesztése tekintetében nem versenytársa a Syngentának.

Augusztusban a Bizottság részletes vizsgálatot indított, hogy az uniós összefonódás-ellenőrzési rendelet alapján értékelje az egyesült államokbeli Monsanto felvásárlását a német Bayer vállalat által. Az összefonódott vállalkozás a növényvédő szerek legnagyobb portfóliójával, valamint a magok és tulajdonságok terén a legerősebb globális piaci pozícióval rendelkezne, ami a legnagyobb integrált vállalkozássá tenné az iparágon belül. A Bizottság előzetes aggályai szerint a tervezett felvásárlás számos különböző piacon csökkentené a versenyt, ami magasabb árakhoz, alacsonyabb minőséghez, kisebb választékhoz és az innováció csökkenéséhez vezetne. Különösen a kezdeti piaci vizsgálat állapított meg előzetes aggályokat a növényvédő szerek, magok és tulajdonságok, illetve a digitális mezőgazdaság területén. A Bizottság azt is vizsgálta, hogy a versenytársak nem férnének-e nehezebben a forgalmazókhoz és mezőgazdasági termelőkhöz, ha a Bayer és Monsanto összekapcsolná vagy csomagban értékesítené a peszticid termékeket és magokat, különös tekintettel a digitális mezőgazdaság megjelenésére. A digitális mezőgazdaság a gazdaságokkal kapcsolatos adatok és információk összegyűjtését jelenti abból a célból, hogy a mezőgazdasági termelőknek személyre szabott tanácsadást vagy összesített adatokat lehessen biztosítani. A Bayer és a Monstanto is befektetett ebbe a kialakulóban lévő technológiába. A Bayer és Monsanto tevékenységeinek világléptékű mértékére tekintettel a Bizottság szorosan együttműködött más versenyhatóságokkal is, különös tekintettel az Egyesült Államok Igazságügyi Minisztériumára és Ausztrália, Brazília, Kanada és Dél-Afrika trösztellenes hatóságaira.

Versenyképes inputárak biztosítása az európai iparágakban

A Bizottság 2017 áprilisában megtiltotta a Cemex Croatia felvásárlását a HeidelbergCement és a Schwenk vállalatok által az uniós összefonódás-ellenőrzési rendelet alapján. A Bizottság komoly aggályainak adott hangot, miszerint a felvásárlás jelentős mértékben csökkentette volna a versenyt a szürkecement piacain és áremelkedéshez vezetett volna Horvátországban.

A felvásárlás olyan vállalatok között szüntette volna meg a versenyt, melyek fej-fej mellett versengtek a horvát cementügyfelekért, és erőfölényes helyzetet alakított volna ki a piacon. A felek együttes piaci részesedése mintegy 45-50 % lett volna, ami az ország egyes részein 70 % fölé is nőhetett volna. A Bizottság részletes vizsgálatot követően megállapította, hogy a tervezett korrekciós intézkedés nem volt elegendő az összefonódás által megszüntetett verseny pótlására.

A cement a Horvátországban számos munkahelyet teremtő és az elmúlt években visszaeső építőipar fontos alapanyaga. A Bizottság fellépett a fogyasztók védelme, valamint a magasabb inputárak e fontos ágazatra gyakorolt kedvezőtlen hatásainak megakadályozása érdekében.

5. A hálózatos iparágakban folyó verseny védelme révén a növekedés fellendítése

A Bizottság az energiaágazatban továbbra is az európai energiaunió létrehozásán munkálkodik, ahol a tiszta energia szabadon és biztonságosan áramolhat. A vállalkozásoknak és fogyasztóknak elfogadható áron és minimális környezeti hatás mellett nyújtott megbízható energiaellátás létfontosságú az európai gazdaság számára.

Az európai polgárok és vállalkozások energiaellátásának biztonságát garantáló állami támogatási intézkedések A Bizottság kapacitásmechanizmus kapcsolatos 2016-os ágazati vizsgálata képezte a Bizottság és az uniós tagállamok közti szoros együttműködés alapját annak biztosítása érdekében, hogy a kapacitásmechanizmusok megfelelően kidolgozottak legyenek és megfeleljenek a célkitűzéseknek. A Bizottság 2017-ben kezdte meg jogérvényesítési intézkedéseit a jelentés megállapításai alapján, és Franciaországban végleges határozatot hozott a kapacitásmechanizmusról. Továbbá az első közös kapacitásmechanizmust is jóváhagyták Írország és Észak-Írország között. E kapacitásmechanizmus a kapacitásszolgáltatók valamennyi lehetséges típusa előtt nyitva áll, ideértve a felhasználóoldali választ az „all-island” energiapiacon. Továbbá, az illetékes tagállami hatóságokkal szoros együttműködésben a Bizottság továbbra is biztosítja, hogy Belgiumban, Franciaországban, Görögországban, Lengyelországban, Németországban és Olaszországban hat további – az uniós lakosság több mint felét érintő – kapacitásmechanizmus megfelelően kidolgozott legyen, illetve megfeleljen az uniós állami támogatási szabályok szigorú követelményeinek, különösen a környezetvédelmi és energetikai támogatásokra vonatkozó állami támogatásokról szóló, 2014-es bizottsági iránymutatásnak. A támogatást versenytárgyalási eljárások révén ítélik oda, melyek a kívánt szolgáltatásokat biztosítani képes valamennyi technológia előtt nyitva állnak, ideértve a felhasználóoldali választ is. Ezek a jogérvényesítési tevékenységek kiegészítik a Bizottság energiaunió-építési stratégiáját Európa biztonságos, fenntartható és versenyképes energiával való ellátása érdekében.

A nyitott és integrált gázpiac ösztönzése

A Bizottság 2017-ben is folytatta a Gazprom Közép- és Kelet-Európában folytatott üzleti gyakorlatainak vizsgálatát. A Bizottság előzetes értékelése szerint a Gazprom megsértette az EU antitrösztszabályait a közép- és kelet-európai gázpiacok szétválasztására irányuló átfogó stratégia folytatásával.

A Gazprom kötelezettséget vállalt a Bizottság versenyjogi aggályainak megoldására. A Bizottság megállapította, hogy a Gazprom által felajánlott kötelezettségvállalások kiterjednek a versenyjogi aggályokra és úgy határozott, hogy piaci vizsgálatnak veti alá azokat. A Bizottság 2017 márciusában valamennyi érdekelt felet felkért, hogy ismertesse álláspontját a Gazprom által felajánlott kötelezettségvállalásokról, és jelentős számú észrevételt és beadványt kapott kézhez. A piaci vizsgálat során beérkezett észrevételek tükrében a Bizottság a kötelezettségvállalások módosítását kérheti, majd határozatot hozhat, amely a kötelezettségvállalásokat jogilag kötelező erejűvé teheti a Gazprom nézve. Ha a társaság megszegi e kötelezettségvállalásokat, akkor a Bizottság anélkül is bírságot szabhat ki rá – a társaság globális árbevételének 10 %-át kitevő mértékben –, hogy bizonyítania kellene az uniós antitrösztszabályok megsértését.